"SETSWANA PUO YA GAE R-3 Puiso ka bobedi kgotsa ka nosi Ditirwana tsa letsatsi le letsatsi tse di amanang le puiso tsa metsotso e le 20, fa ditlhopha tse dingwe di dira puisokaelo le morutabana • Buisetsa morutwana-ka-wena kwa godimo • Buisa mokwalo wa gago le wa barutwana ba bangwe • Buisa ka nosi: dibuka tse dikhutshwane tsa ditiragalo tse di nang le nnete le maboko • Tshameka metshameko ya go buisa le go feleletsa malepa a mafoko go gatelela puiso le dikgono tsa tlotlofoko jaaka: dibeke le metshameko ya metlhala ya maoto TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Medumopuo: (Tiro ya molomo kgotsa tiragatso) • Supa kamano ya medumo ya ditlhakanosi tsotlhe • Bopa mafoko o dirise ditumanosi tse di pataganeng, ditumammogo tsa ditlhaka di le pedi le tsa ditlhaka di le tharo tse di rutilweng ngwaga o • Boeletsa bontsi jwa mafoko go ya ka fa o a utlwang ka teng (‘ba-’, ‘me-’), ‘ng’ le ‘po’ kwa bokhutlong jwa mafoko • Buisa mafoko mo dipolelong le mo ditlhangweng tse dingwe go tswa kwa thutong ya medumopuo Tirwana 1 ya Tlhatlhobo e e tlhomameng: Medumopuo: (Tiro ya molomo kgotsa tiragatso) • Dirisa ditumammogo go bopa le go kgaoganya mafoko • Boeletsa ditumammogo tse di tlwaelegileng tse di pataganeng (ng, tl) kwa bofelong jwa mafoko (sk. e-ng, tlo-tla) • Bopa mafoko o dirise medumo e o e rutilweng • Bopa mafoko o dirise ditumanosi le ditumammogo tse di pataganeng tse di rutilweng mo kgweditharong e • Kgobokanya mafoko a a tlwaelegileng go ya ka ditlhopha tsa medumo ya tsona (sk. ‘wa’, ‘nwa’) Tirwana 2 ya Tlhatlhobo e e tlhomameng: Medumopuo (Tiro ya molomo kgotsa tiragatso/e e kwalwang) • Lemoga modumo wa ntlha le noko ya bofelo (e e rumang) mo dipateroneng tsa mafoko a a raraaneng (sk. bo-rethe, se- rethe) • Lemoga ditumanosi tse di pataganeng di dumisega e kete ga di pedi (sk. ‘ee’, ‘oo’, ‘oa’) • Bopa mafoko o dirise ditumanosi le ditumammogo tse di dumisegang mmogo, ditumammogo tse di pataganeng, , ditumammogo tsa ditlhaka di le pedi tse ba di rutilweng ngwaga ono • Kgobokanya mafoko a a tlwaelegileng go ya ka medumo ya ditlhopha tsa ona (‘wa’, ‘nwa’) Ditshitsinyo tsa ditirwana tsa Tlhatlhobo e e sa tlhomamang Puiso: (Tiro ya molomo kgotsa tiragatso) Puisokopanelo • Araba dipotso tsa maemo a a kwa godimo go tswa mo setlhangweng se se buisitsweng • Itekole fa o buisa, o lemoge le go tlhaloganya mafoko • Tlhaola/supa makaelagongwe le malatodi mangwe Puisokaelo ka ditlhopha: • Buisetsa kwa godimo go tswa mo bukeng go ya ka maemo a gago a puiso mo setlhopheng sa puisokaelo le morutabana, ke gore, barutwana botlhe ba buisa kgang e le nngwe e e tshwanang • Dirisa mafoko a a nnang a le teng mo phaposiborutelong, medumopuo le dikgono tsa tshekatsheko ya tiriso le popego fa o buisa Buisa ka thelelo e e oketsegang le ka go tlhagisa maikutlo CAPS 93"